Üllés Községi Képviselőtestület

**16/2018. (X.16.) önkormányzati rendelete**

**a vásárokról és piacokról**

Üllés Nagyközségi Önkormányzat Képviselőtestülete az Alaptörvény 32. cikk (2) bekezdésében kapott eredeti jogalkotói hatáskörében, valamint Magyarország helyi önkormányzatairól szóló 2011. évi CLXXXIX. törvény 13. § (1) bekezdés 14. pontjában meghatározott feladatkörében eljárva a következőket rendeli el:

# A rendelet hatálya

**1.§**

A rendelet hatálya kiterjed:

1. a) Üllés nagyközség közigazgatási területén tartott bú
2. csúvásárra, valamint a heti piacra és az alkalmi árusításra (továbbiakban: piac),
3. minden olyan természetes és jogi személyre, akik a vásár- és piacteret üzemeltetik, használják és igénybe veszik.
4. a szabályzat hatálya nem terjed ki:
* az üzleti árusításra még akkor sem, ha azt vásár elnevezéssel szervezik
* az egyedi engedély alapján közterületen folytatott árusításra, egyéb rendezvényekre.

# Vásár- és piactartás

**2.§**

1. Az Üllés Nagyközségi Önkormányzat (továbbiakban: fenntartó) piacot - ünnep kivételével – mindennap 5-16 óra között tart fenn, búcsúvásárt évente egy alkalommal június hónapban rendez.
2. A heti piac és búcsúvásár helye a Vásártér utca és a volt Általános Iskolai Gyakorlókert által határolt terület (hrsz: 505/15, 505/16., 505/17., 501/3.), a piacé a Napos út 5. sz. alatti (hrsz. 505/10) NAPOS Piac elnevezésű piactéren .
3. A vásárokkal és piacokkal kapcsolatos üzemeltetési feladatokat a vásár, illetve a piac fenntartója az Üllés Nagyközségi Önkormányzat (továbbiakban: önkormányzat) látja el.

**3. §**

1. Vásáron és piacon folytatott kereskedelmi tevékenységre, az értékesített termékre, az értékesítő helyre vonatkozó jogszabályi rendelkezéseknek és hatósági előírásoknak megfelelően termékértékesítés, továbbá vendéglátó-ipari, kölcsönző, megőrző, mutatványos, valamint helyben végezhető kereskedelmi szolgáltató és javítóipari tevékenység folytatható.
2. Gombaárusítás ellenőrzésére és árusítási engedély kiadására a piac területén szakellenőr nem működik, ezért a piac területén a gombaárusítás tilos.
3. **§**

A vásár és piac üzemeltetési feladatok ellátása során az önkormányzat gondoskodik:

1. a vásár -és piactér tisztántartásáról,
2. az árusításhoz szükséges eszközök / asztal, szeméttároló, stb./ fenntartásáról,
3. a termelők, árusok elhelyezéséről, a napi helyhasználat kijelöléséről,
4. a helypénzek beszedéséről.

# Helyhasználat engedélyezése és időtartam

1. **§**
2. Árusítani csak előre megváltott helyfoglalás, vagy napi helyhasználati díj megfizetése alapján lehet.
3. A napi helyfoglalás – az előre megváltott helyfoglalás hiányában - az érkezés sorrendjében történik, Időtartama a vásár, illetve a piac kezdő időpontjától, annak befejező időpontjáig tart.
4. Az árus a napi helyhasználatra a helypénz megváltásával szerez jogosultságot. Napi helyhasználat esetén ugyanaz a hely többször is kijelölhető, illetve elfoglalható, ha azt a korábbi helyhasználó kiürítette.
5. Elárusító pavilont csak engedély alapján lehet fenntartani.
6. **§**

A helyhasználó a kijelölt helyet e rendelet szerint rendeltetésszerűen köteles használni, azt másnak ideiglenesen sem engedheti át.

1. **§**
2. Az önkormányzat a helyhasználatot - közérdekből - 15 napos határidővel írásban, indoklással bármikor megszüntetheti.
3. A helyhasználó a határozatlan időre szóló használatot írásban 15 napos felmondási idővel - külön indoklás nélkül a hónap utolsó napjával megszüntetheti.
4. A helyhasználó használati joga megszűnésével köteles a helyet kiürítve, tisztán és sértetlen állapotban, az átvett berendezéssel és eszközökkel együtt az önkormányzatnak átadni.

# Helypénz

1. **§**
2. A vásáron és piacon elfoglalt helyért a helyhasználó e rendelet mellékletében megállapított díjat köteles megfizetni.
3. A díj magába foglalja a területhasználat díját, a szemétszállítás, közkifolyó használat díját is.
4. A helypénz díjszabást az önkormányzat a piac - és vásártéren jól látható helyen kifüggeszti.
5. Az előre megváltott helyfoglalás a Polgármesteri Hivatal pénztárában történik, az előre megváltott hely nagysága és az előre megváltandó piaci napok szorzata összegének egyidejű megfizetésével.
6. **§**
7. A napi helyhasználati díjat az elfoglalt terület, vagy elhelyezett csomagok, termények után kell megfizetni.
8. A helyhasználat díjának alapja az elfoglalt terület. A díjfizetés szempontjából minden megkezdett négyzetméter egésznek számít.
9. A helyjegyet az árusítás befejezéséig meg kell őrizni. Ha a helyhasználó nem tudja helyjegyét felmutatni, köteles azt újból megváltani.
10. **§**
11. A fizetési kötelezettség elmulasztása esetén a helyhasználó az esedékes helyhasználati díjon felül e rendelet mellékletében meghatározott pótdíjat is köteles megfizetni.
12. A helyhasználati jogosultság megszűnésekor át nem adott helyért a helyhasználó az átadásig a napi helyhasználati díj kétszeresének megfizetésére kötelezhető.
13. **§**
14. A vásár - és piactéren kialakult és kijelölt utakat szabadon kell hagyni, ott a közlekedést sem áruval, sem göngyöleggel akadályozni nem lehet.
15. A vásár és piac területén csak a piaci (vásári) tevékenységgel kapcsolatos, szállítást végző járművek közlekedhetnek.
16. Az árusok a piac, vásár zárását követő egy órán belül kötelesek a piac, vásár területét elhagyni, árujukat, felszereléseiket elszállítani.
17. A vásár- és piactér rendjének fenntartásáról az önkormányzat köteles gondoskodni.
18. **§**
19. A helyhasználó a közegészségügyi szabályokat mindenkor köteles betartani.
20. A közvetlen (azonnali) fogyasztásra kerülő élelmiszerek árusítása csak asztalon, a higiénés előírások betartásával történhet.
21. Romlott, romlásnak indult, vagy egyéb okból bűzt árasztó árut, anyagot a vásár-és piactérre bevinni, árusítani, vagy ott tárolni tilos.
22. A vásár- és piactérre kutyát – kivételt képez ez alól a vakvezető kutya – és egyéb állatot bevinni tilos.

# Záró rendelkezések

1. **§**
2. E rendelet a kihirdetését követő nap lép hatályba.
3. E rendelet hatályba lépésével egyidejűleg hatályát veszti a vásárokról és piacokról szóló 16/2012. (V. 17.) önkormányzati rendelet.

Üllés, 2018. október 15.

Nagy Attila Gyula Dr. Borbás Zsuzsanna

 polgármester jegyző

A rendelet kihirdetve:

2018. október 16.

Dr. Borbás Zsuzsanna

jegyző

**Melléklet**

-az Üllés Nagyközségi Önkormányzat Képviselőtestülete 16/2018.(X.16.)önkormányzati rendeletéhez-

***Vásári és piaci helypénzek***

Padon, állványon, földön történő árusítás esetén áruféleségtől függetlenül:

asztalon történő árusítás 125,- Ft/m2

földön történő árusítás 90,-Ft/m2

Búcsúi, esetenkénti árusításnál, vegyes /mutatványos/: 318,- Ft/m2/nap

Alkalmi árusítás: /árura való tekintet nélkül/ 1270,- Ft/nap

Pótdíj:

(késedelmi fizetés, fizetési kötelezettség elmulasztása esetén) 500,- Ft

A díjtételek alanyi mentesek